LAVAMEISTRITE KUTSEEKSAMI VALIKÜLESANDED ja -KÜSIMUSED

Valik ülesandeid.

1. Kirjelda oma põhilisi tööülesandeid teatris.
2. Nimeta praegu mängukavas olev keerukaim ja huvitavaim lavastus oma teatris. Kirjelda, miks?
3. Kirjelda mõnda töövõtet: dekoratsiooni riputamine stangesse, lavakatte (vaiba) paigaldamine, kõrge seina kinnitamine, pehmete kardinate riputamine.
Kirjelda töövõtet etenduse ajal: dekoratsiooni vahetamine stangega, lavavankri nihutamine.

1. Lavakujunduse lugemine ja kirjeldamine etteantud lavaplaani kaudu.
2. Tööjoonise lugemine ja selgitamine etteantud tööjoonise kaudu.

1. Lavamaketis orienteerumine ja ülesande täitmine maketi kaasabil.
2. Etenduse ajal süttib kõrge riidest tagasein. Kuidas tegutseda?
3. Kahe trossiga riputatud raskel dekoratsioonil puruneb üks tross. Kuidas tegutseda?
4. Neljarattalisel lavavankril puruneb ja kiilub kinni üks ratas vahetult enne selle vankri lavale lükkamist. Kuidas on õige tegutseda?
5. Tead, et on õige hetk dekoratsioonivahetuseks, aga inspitsiendi korraldust ei tule. Mida teha sellises olukorras?
6. Etenduse ajal tekib lavaseadmete juhtimises tõrge – juhtpuldi tarkvara hangub. Mida teha olukorra lahendamiseks?
7. On sul mõnes lavastuses ülesanne, millele sa oled nö spetsialiseerunud? Kirjelda.
8. Mida tähendab sulle teater ja millest on tekkinud sinu huvi teatri vastu?
9. Kas sul on ruumimälu ja -taju ?
10. Kuidas sa ennast erialaselt täiendad ja hoiad kursis uute lavamaterjalidega
-tehnikaga jne?
11. Kas oled nõus esinema väikeses rollis etenduses?
12. Otsid sa mugavamaid, lihtsamaid lahendusi või eelistad keerulisemaid, aga huvitavamaid?
13. Oled sa meeskonnamängija või pigem üksiotsustaja?
14. Kas tunned lavatöö põhilisi ingliskeelseid termineid?

Valik võimalikke eksamiküsimusi.

1. Millised lavaseadmed asuvad all-laval? Loetle.
2. Mis vahe on lava-vajukil ja -tõstukil?
3. Loetle liikuvaid lavapõranda osi.
4. Nimeta kaks kõige olulisemat ülalava mehhanismi.
5. Mille poolest erineb lennuseade tõmmikust?
6. Nimeta lavakarbi osad vertikaalsuunas.
7. Defineeri vaatejoont või defineeri mõiste – vaatejoon.
8. Kuidas märgistada lava pimeduses toimuva dekoratsioonivahetuse jaoks?
9. Millisest kõrgusest peaksid lavapoodiumitel olema käsipuud?
10. Millisest lavapõranda kaldest alates peaks rakendama libisemist raskendavaid abinõusid?
11. Millised on levinumad lavatõstukite mehhaanika süsteemid?
12. Nimeta kõik käsitõmmiku olulisemad osad.
13. Mis määrab käsitõmmiku kandevõime?
14. Millised on levinumad käsitõmmiku kandevõimed Eestis?
15. Mille peal pöörlevad erinevat süsteemi pöördlavad – pealepandava kettaga,

 pöördkettaga, trummel (silinder)?

1. Nimeta põhilised lavasüsteemid ajaloolises järjekorras.
2. Millisel ajastul (sajandil) ehitati maailma esimene kaetud teatrihoone?
3. Milline oli Max Reinhardti teatri põhiline erinevus varasematest teatritest?
4. Kus ja millal (nimeta sajand) võeti esmakordselt maailmas kasutusele pöördlava?
5. Mis on *black box-i* kõige põhilisem idee?
6. Millised on klassikalise ooperiteatri lava põhilised erinevused sõnateatrite lavast?
7. Millised on olulisemad lava mõõdud?
8. Mis on lavaplaan? Millises mõõtkavas on levinumad lavaplaanid?
9. Kuidas defineerida lava pooli?
10. Milliseid lavatekstiile (lava riietust) laval kasutatakse?
11. Milliseid dekoratsiooni seinte liitmise viise sa tead?
12. Nimeta standardpoodiumite mõõdud.
13. Mis asjad on laval kassetid ja kulissilükkurid?
14. Mida on vaja tingimata teha ohutuse tagamiseks lavaluugi kasutamisel?
15. Kui suur peaks olema läbipääsu laius lavaehitiste ja lava seinte vahel?
16. Kas lavatöölised võivad remontida laval asuvaid elektriseadmeid?
17. Milline on ohutu terastross?
18. Kas laval võib kasutada lahtist tuld?
19. Nimeta ohutusnõuded töötamisel töörõdudel ja nöörpööningul.
20. Mida peab jälgima paigaldades pöördlavale dekoratsioone?
21. Millisel teatriajaloo etapil ilmus esmakordselt eesriie?
22. Milliseid dekoratsioonide kinnitusvahendeid sa tunned?
23. Kuidas sa mõistad mõisteid: etendus, lavastus, lavakujundus, rekvisiit?